**Om tăcut**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu pot să mă schimb

Sunt un om tăcut

Dar prevăd prin timp

Cum mă uiți acut

Vine vreme rea

Explodează sori

Și-n tăceri de stea

Tu aștepți ninsori

Nu pot să te mint

Sunt un cal bătrân

Și de peste timp

Simt miros de fân

Și-mi miroase-a flori

A povești de tei

Și-ți simt sânii moi

La cules de meri

Tu miroși a mirt

Și a portocal

Și preschimbi un mit

Într-un ideal

Te iubesc solemn

Sunt religios

Cred în cai de lemn

Și-un profet frumos

Nu mai am vreun țel

Doar să mai exist

După un flagel

Suprarealist

Nu-i războiul meu

Sunt un menestrel

Și-i rămân mereu

Dezertor fidel

Nu te mai prefaci

Ești un fel de gând

Coborând în maci

Noaptea pe pământ